b'\n_START_ARTICLE_\nNikos Dabizas\n_START_SECTION_\nPontioi Verias\n_START_PARAGRAPH_\nDabizas \xc8\x99i-a petrecut copil\xc4\x83ria juc\xc3\xa2nd fotbal \xc8\x99i ajut\xc3\xa2ndu-\xc8\x99i tat\xc4\x83l la firma acestuia. Primul s\xc4\x83u contact cu fotbalul a avut loc la v\xc3\xa2rsta de 16 ani, de\xc8\x99i nu a visat niciodat\xc4\x83 s\xc4\x83 devin\xc4\x83 fotbalist profesionist. Cu toate acestea, soarta avea alte planuri pentru el. A jucat timp de un an ca amator la echipa local\xc4\x83 din Amydeo numit\xc4\x83 Hermes, meciurile f\xc4\x83cute de el fiind suficient de bune pentru a ob\xc8\x9bine un transfer \xc8\x99i primul contract de profesionist la v\xc3\xa2rsta 18 ani la o echip\xc4\x83 din al treilea e\xc8\x99alon grec, Pontioi Veria, unde a r\xc4\x83mas timp de trei sezoane consecutiv, juc\xc3\xa2nd un an \xc3\xaen divizia a treia \xc8\x99i dou\xc4\x83 \xc3\xaen al doilea. La 21 de ani avea s\xc4\x83 primeasc\xc4\x83 o ofert\xc4\x83 din partea lui Olympiacos, una dintre cele mai mari echipe din Grecia.\n_START_SECTION_\nOlympiakos\n_START_PARAGRAPH_\nS-a mutat la Pireu \xc8\x99i \xc8\x99i-a ajutat noua sa echip\xc4\x83 s\xc4\x83 c\xc3\xa2\xc8\x99tige Superliga Greciei de dou\xc4\x83 ori consecutiv, lucru pe nu \xc3\xael reu\xc8\x99ise de zece ani. La Olympiakos a participat pentru prima dat\xc4\x83 \xc3\xaen Liga Campionilor UEFA. Dup\xc4\x83 trei ani \xc8\x99i jum\xc4\x83tate cu Olympiacos, a primit o ofert\xc4\x83 de la Newcastle United din Premier League.\n_START_SECTION_\nNewcastle United\n_START_PARAGRAPH_\n\xc3\x8en martie 1998, Dabizas a semnat cu Newcastle United, Olympiakos primind \xc3\xaen schimbul s\xc4\x83u 2 milioane de lire sterline. Ini\xc8\x9bial a semnat un contract pe patru ani care trebuia s\xc4\x83 expire \xc3\xaen 2002, dar acesta a fost prelungit, cu mult timp \xc3\xaenainte s\xc4\x83 expire, p\xc3\xa2n\xc4\x83 \xc3\xaen iunie 2004. El a reu\xc8\x99it s\xc4\x83 \xc3\xaenscrie golul victoriei pentru Newcastle \xc3\xaen partida \xc3\xaencheiat\xc4\x83 scor 1-0 din derby-ul Tyne-Wear \xc3\xaempotriva lui Sunderland de pe Stadium of Light din 24 februarie 2002. La Newcastle United a jucat \xc3\xaen dou\xc4\x83 finale de Cupa Angliei din 1998 \xc8\x99i 1999._NEWLINE_Fiind l\xc4\x83sat \xc3\xaen afara lotului din prim\xc4\x83vara anului 2003, Dabizas nu a avut de ales dec\xc3\xa2t s\xc4\x83-\xc8\x99i caute o nou\xc4\x83 echip\xc4\x83 la care s\xc4\x83 joace. Un accident de ma\xc8\x99in\xc4\x83 l-a \xc3\xaempiedicat s\xc4\x83 se transfere \xc3\xaen timpul verii. Nu a prins niciun minut pentru Newcastle \xc3\xaen urm\xc4\x83torul sezon, accept\xc3\xa2nd \xc3\xaen cele din urm\xc4\x83 o ofert\xc4\x83 venit\xc4\x83 din partea lui Leicester City \xc3\xaen ianuarie 2004.\n_START_SECTION_\nLeicester City \xc8\x99i Euro 2004\n_START_PARAGRAPH_\nDabizas a jucat regulat pentru Leicester, care se lupta s\xc4\x83 r\xc4\x83m\xc3\xa2n\xc4\x83 \xc3\xaen Premier League, \xc3\xaens\xc4\x83 echipa nu a reu\xc8\x99it s\xc4\x83-\xc8\x99i \xc3\xaendeplineasc\xc4\x83 obiectivul \xc8\x99i a retrogradat \xc3\xaen Championship. P\xc4\x83rea c\xc4\x83 va fi un nou sezon dezam\xc4\x83gitor, \xc3\xaens\xc4\x83 Dabizas a fost convocat la echipa na\xc8\x9bional\xc4\x83 a Greciei pentru Campionatul European de fotbal din 2004, \xc3\xaens\xc4\x83 nu a putut juca \xc3\xaen niciun meci din cauza unei accident\xc4\x83ri. Spre surprinderea tuturor, Grecia a c\xc3\xa2\xc8\x99tigat turneul. Dup\xc4\x83 Euro 2004, Dabizas a ales s\xc4\x83 r\xc4\x83m\xc3\xa2n\xc4\x83 la Leicester, \xc3\xaen ciuda faptului c\xc4\x83 avea dreptul s\xc4\x83 rezilieze unilateral contractul dac\xc4\x83 echipa sa retrograda. Dabizas a marcat de dou\xc4\x83 ori \xc3\xaen timpul perioadei sale la Leicester, odat\xc4\x83 \xc3\xaempotriva lui Sheffield United, \xc8\x99i din nou \xc3\xaen Cupa Angliei \xc3\xaempotriva lui Charlton Athletic.\n_START_SECTION_\nAEL\n_START_PARAGRAPH_\nDabizas a p\xc4\x83r\xc4\x83sit-o pe Leicester la sf\xc3\xa2r\xc8\x99itul contractului s\xc4\x83u \xc3\xaen mai 2005. \xc3\x8en august 2005, a semnat un acord pe trei ani cu AEL. \xc3\x8en 2007, a c\xc3\xa2\xc8\x99tigat cea de-a doua Cup\xc4\x83 a Greciei din istoria  lui Larissa, dup\xc4\x83 un meci bun f\xc4\x83cut de el \xc3\xaen final\xc4\x83, fiind c\xc4\x83pitanul echipei. Dabizas a jucat \xc3\xaen Cupa UEFA, ajung\xc3\xa2nd \xc3\xaen faza grupelor, elimin\xc3\xa2nd-o pe Blackburn Rovers. \xc3\x8en sezonul 2008-2009, echipa a terminat pe locul 5 \xc3\xaen Superlig\xc4\x83 \xc8\x99i echipa s-a clasat \xc3\xaen campionat pe un loc care i-a asigurat participarea \xc3\xaen calific\xc4\x83rile UEFA Europa League, \xc3\xaens\xc4\x83 a fost eliminat\xc4\x83 \xc3\xaen a doua rund\xc4\x83 de calificare de KR Reykjav\xc3\xadk (1-1,0-2). Aici, Dabizas a jucat al\xc4\x83turi de Stelios Venetidis \xc8\x99i Stelios Giannakopoulos, doi coechipieri din echipa na\xc8\x9bional\xc4\x83 a Greciei din Euro 2004, precum \xc8\x99i al\xc4\x83turi de fostul coleg de echip\xc4\x83 de la Newcastle United, Laurent Robert. Dup\xc4\x83 un \xc3\xaenceput slab \xc3\xaen sezonul 2009-2010, Larissa a terminat \xc3\xaen cele din urm\xc4\x83 la mijlocul clasamentului, iar Dabizas a semnat o prelungire a contractului pe un an, juc\xc3\xa2nd cei mai mul\xc8\x9bi ani din carier\xc4\x83 pentru Larissa. El \xc8\x99i-a anun\xc8\x9bat retragerea \xc3\xaen 2011.\n_START_SECTION_\nOMONOIA Lefkosias\n_START_PARAGRAPH_\nDabizas a fost numit pe 30 martie 2016 director sportiv al echipei Omonoia Lefkosia.'